title: Regulamentul de punere în aplicare (UE) 2019/1997 al Comisiei din 29 noiembrie 2019 de redeschidere a anchetei ca urmare a hotărârii din 19 septembrie 2019, în cauza C-251/18 Trace Sport SAS, în ceea ce privește Regulamentul de punere în aplicare (UE) nr. 501/2013 al Consiliului din 29 mai 2013 de extindere a taxei antidumping definitive impuse prin Regulamentul de punere în aplicare (UE) nr. 990/2011 asupra importurilor de biciclete originare din Republica Populară Chineză la importurile de biciclete expediate din Indonezia, Malaysia, Sri Lanka și Tunisia, indiferent dacă acestea sunt sau nu declarate ca fiind originare din Indonezia, Malaysia, Sri Lanka și Tunisia

text:
                  2.12.2019

                  RO

                  Jurnalul Oficial al Uniunii Europene

                  L 310/29

         REGULAMENTUL DE PUNERE ÎN APLICARE (UE) 2019/1997 AL COMISIEI
         din 29 noiembrie 2019
         de redeschidere a anchetei ca urmare a hotărârii din 19 septembrie 2019, în cauza C-251/18 Trace Sport SAS, în ceea ce privește Regulamentul de punere în aplicare (UE) nr. 501/2013 al Consiliului din 29 mai 2013 de extindere a taxei antidumping definitive impuse prin Regulamentul de punere în aplicare (UE) nr. 990/2011 asupra importurilor de biciclete originare din Republica Populară Chineză la importurile de biciclete expediate din Indonezia, Malaysia, Sri Lanka și Tunisia, indiferent dacă acestea sunt sau nu declarate ca fiind originare din Indonezia, Malaysia, Sri Lanka și Tunisia
         COMISIA EUROPEANĂ,
         având în vedere Tratatul privind funcționarea Uniunii Europene, în special articolul 266,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul de bază”), în special articolul 13,
         întrucât:
         1.   PROCEDURĂ

                     (1)

                     La 26 septembrie 2012, Comisia a deschis, prin Regulamentul (UE) nr. 875/2012 (2), o anchetă privind o posibilă eludare a măsurilor antidumping impuse prin Regulamentul de punere în aplicare (UE) nr. 990/2011 al Consiliului la importurile de biciclete originare din Republica Populară Chineză (denumită în continuare „RPC”), în urma unei reexaminări efectuate în perspectiva expirării măsurilor, în conformitate cu articolul 11 alineatul (2) din Regulamentul (CE) nr. 1225/2009.

                     (2)

                     La 5 iunie 2013, Consiliul a extins taxa antidumping instituită prin Regulamentul de punere în aplicare (UE) nr. 990/2011 al Consiliului la importurile de biciclete expediate din Indonezia, Malaysia, Sri Lanka și Tunisia, indiferent dacă acestea sunt sau nu declarate ca fiind originare din Indonezia, Malaysia, Sri Lanka și Tunisia, prin Regulamentul de punere în aplicare (UE) nr. 501/2013 al Consiliului din 29 mai 2013 (3) (denumit în continuare „regulamentul contestat”).

                     (3)

                     Prin hotărârea sa din 19 martie 2015, în cauza T‑413/13 City Cycle Industries/Consiliul, Tribunalul Uniunii Europene a anulat articolul 1 alineatele (1) și (3) din Regulamentul de punere în aplicare (UE) nr. 501/2013 al Consiliului, în măsura în care regulamentul respectiv vizează societatea City Cycle Industries (denumită în continuare „City Cycle”).

                     (4)

                     În primul rând, Tribunalul a analizat, la punctele 82-97 ale hotărârii respective, elementele de probă comunicate de City Cycle în cursul anchetei. Tribunalul a ajuns la concluzia că elementele de probă în cauză nu au arătat că societatea City Cycle era, de fapt, un exportator de biciclete cu originea în Sri Lanka sau că aceasta îndeplinea criteriile prevăzute la articolul 13 alineatul (2) din regulamentul de bază. În al doilea rând, la punctul 98 din hotărârea atacată, Tribunalul a statuat că Consiliul nu dispunea totuși de niciun element de probă pentru a concluziona în mod explicit, în considerentul 78 al regulamentului în litigiu, că societatea City Cycle efectua operațiuni de transbordare. În al treilea rând, la punctul 99 din hotărârea atacată, Tribunalul a considerat că nu se putea exclude ca ansamblul de practici, de operațiuni sau de prelucrări pentru care nu exista o motivație suficientă sau o justificare economică alta decât impunerea taxei antidumping inițiale, în sensul articolului 13 alineatul (1) al doilea paragraf din regulamentul de bază, să fi inclus implicarea societății City Cycle în operațiuni de transbordare.

                     (5)

                     La 26 ianuarie 2017, recursurile înaintate împotriva hotărârii Tribunalului din 19 martie 2015 au fost respinse prin hotărârea Curții de Justiție în cauzele conexate C-248/15P, C-254/15P și C-260/15P (4), City Cycle Industries/Consiliul.

                     (6)

                     Ca urmare a acestei hotărâri a Curții de Justiție, Comisia a redeschis parțial ancheta antieludare referitoare la importurile de biciclete expediate din Sri Lanka, indiferent dacă sunt sau nu declarate ca fiind originare din Sri Lanka, care a condus la adoptarea regulamentului contestat, și a reluat-o din punctul în care a apărut neregula. Redeschiderea s-a limitat la punerea în aplicare a hotărârii Curții de Justiție cu privire la societatea City Cycle. Ca rezultat al acestei redeschideri, Comisia a adoptat Regulamentul de punere în aplicare (UE) 2018/28 din 9 ianuarie 2018 de reinstituire a unei taxe antidumping definitive la importurile de biciclete, indiferent dacă acestea sunt sau nu declarate ca fiind originare din Sri Lanka, fabricate de City Cycle Industries.

                     (7)

                     La 19 septembrie 2019, în contextul unei cereri de hotărâre preliminară înaintată de Rechtbank Noord-Holland, Curtea de Justiție a statuat în cauza C-251/18 Trace Sport SAS că Regulamentul de punere în aplicare (UE) nr. 501/2013 al Consiliului este nevalid în măsura în care privește importurile de biciclete expediate din Sri Lanka, indiferent dacă au fost sau nu declarate ca fiind originare din Sri Lanka. Curtea de Justiție a concluzionat că Regulamentul de punere în aplicare (UE) nr. 501/2013 al Consiliului nu conține nicio analiză individuală a practicilor de eludare în care s-ar fi putut angaja societățile Kelani Cycles și Creative Cycles. Curtea de Justiție a constatat că concluzia referitoare la existența unor operațiuni de transbordare în Sri Lanka nu se putea baza, din punct de vedere juridic, doar pe cele două constatări făcute în mod expres de către Consiliu, și anume, în primul rând, că a existat o schimbare a modelului de schimburi comerciale între Uniune și Sri Lanka și, în al doilea rând, că unii dintre producătorii-exportatori nu au cooperat. Pe această bază, Curtea de Justiție a declarat că Regulamentul de punere în aplicare (UE) nr. 501/2013 al Consiliului este nevalid în ceea ce privește importurile de biciclete expediate din Sri Lanka, indiferent dacă au fost sau nu declarate ca fiind originare din această țară.

                     (8)

                     În conformitate cu articolul 266 din Tratatul privind funcționarea Uniunii Europene, instituțiile Uniunii trebuie să ia măsurile necesare pentru a se conforma hotărârii Curții de Justiție a Uniunii Europene.

                     (9)

                     Din jurisprudență rezultă că, în cazul în care o hotărâre a Curții de Justiție anulează un regulament de instituire a unor taxe antidumping sau declară un astfel de regulament ca fiind nevalid, instituția chemată să ia astfel de măsuri în vederea executării acestei hotărâri are posibilitatea de a relua procedura aflată la originea regulamentului respectiv, chiar dacă această posibilitate nu este prevăzută în mod expres în legislația aplicabilă (5).

                     (10)

                     În plus, în afară de cazul în care neregula constatată a afectat de nelegalitate ansamblul procedurii, instituția vizată are posibilitatea, în vederea adoptării unui act prin care se urmărește înlocuirea actului anulat sau declarat nevalid, de a relua această procedură numai în stadiul în care a fost săvârșită o astfel de neregulă (6). Aceasta implică, în special, faptul că, într-o situație în care este anulat un act care încheie o procedură administrativă, anularea respectivă nu afectează în mod necesar actele pregătitoare, precum deschiderea procedurii antieludare prin Regulamentul (UE) nr. 875/2012 al Comisiei.

                     (11)

                     Astfel, Comisia are posibilitatea de a remedia aspectele din Regulamentul de punere în aplicare (UE) nr. 501/2013 al Consiliului care au dus la declararea anulării sale, lăsând neafectate acele părți care nu au fost afectate de hotărârea Curții (7).

                     (12)

                     Prin urmare, Comisia a decis să redeschidă ancheta antieludare pentru a corecta ilegalitatea identificată de Curtea de Justiție.

                     (13)

                     Având în vedere faptul că Regulamentul de punere în aplicare (UE) 2018/28 al Comisiei din 9 ianuarie 2018 nu este afectat de neregula identificată de Curtea de Justiție în cauza C-251/18, taxele antidumping definitive la importurile de biciclete, indiferent dacă sunt declarate sau nu ca fiind originare din Sri Lanka de City Cycle Industries, nu fac obiectul prezentei proceduri.

               2.   PROCEDURA DE REDESCHIDERE

         2.1.   Redeschidere

                     (14)

                     Având în vedere cele de mai sus, Comisia redeschide ancheta antieludare privind importurile de biciclete și alte articole similare (inclusiv tricicluri cu cutie de transport mărfuri, însă excluzând monociclurile), fără motor, încadrate la codurile NC ex 8712 00 30 și ex 8712 00 70 (codurile TARIC 8712003010 și 8712007091), expediate din Indonezia, Malaysia, Sri Lanka și Tunisia, indiferent dacă au fost sau nu declarate ca fiind originare din Indonezia, Malaysia, Sri Lanka și Tunisia, care a dus la adoptarea Regulamentului de punere în aplicare (UE) nr. 501/2013 al Consiliului și o reia din punctul în care a apărut neregula prin publicarea regulamentului respectiv în Jurnalul Oficial al Uniunii Europene.

                     (15)

                     Redeschiderea se limitează la punerea în aplicare a hotărârii Curții de Justiție în cauza C-251/18 Trace Sport SAS. În hotărârea menționată, ilegalitatea identificată de Curtea de Justiție se referă la obligația legată de sarcina de a prezenta elemente de probă, care incumbă instituțiilor Uniunii, obligație decurgând din articolul 13 alineatul (3) din Regulamentul (UE) 2016/1036, în versiunea existentă la momentul respectiv.

                     (16)

                     Prin urmare, trebuie corectată lipsa unei motivări suficiente în Regulamentul de punere în aplicare (UE) nr. 501/2013 al Consiliului în ceea ce privește elementele de probă disponibile cu privire la existența unor practici de eludare în Sri Lanka.

               2.2.   Înregistrarea

                     (17)

                     În temeiul articolului 14 alineatul (5) din regulamentul de bază, importurile produsului care face obiectul anchetei se înregistrează pentru a se asigura că, în cazul în care ancheta ar stabili existența unei eludări, va fi posibil să se perceapă taxe antidumping de o valoare corespunzătoare, cu efect de la data la care a fost impusă înregistrarea unor astfel de importuri.

                     (18)

                     Comisia poate, printr-un regulament, să solicite autorităților vamale să înceteze înregistrarea importurilor în Uniune de produse fabricate de producătorii care au solicitat o scutire de înregistrare și despre care s-a constatat că îndeplinesc condițiile pentru acordarea unei scutiri.

               2.3.   Informații prezentate în scris

                     (19)

                     Părțile interesate sunt invitate să se prezinte și să își facă cunoscute punctele de vedere, să transmită informații și să furnizeze elemente de probă în sprijinul redeschiderii anchetei în termen de 20 de zile de la data publicării prezentului regulament în Jurnalul Oficial al Uniunii Europene.

               2.4.   Posibilitatea audierii de către serviciile Comisiei responsabile cu ancheta

                     (20)

                     Părțile interesate pot solicita să fie audiate de serviciile Comisiei responsabile cu ancheta. Orice cerere de audiere ar trebui să fie transmisă în scris și să precizeze motivele pe care se bazează. În cazul audierilor privind aspecte legate de redeschiderea anchetei, cererea trebuie transmisă în termen de 15 zile de la data publicării prezentului regulament în Jurnalul Oficial al Uniunii Europene. Ulterior, orice solicitare de audiere trebuie transmisă în termenele specifice stabilite de Comisie în comunicarea sa cu aceste părți.

               2.5.   Instrucțiuni de transmitere a informațiilor prezentate în scris și a corespondenței

                     (21)

                     Informațiile transmise Comisiei în scopul desfășurării anchetelor de apărare comercială ar trebui să nu facă obiectul unor drepturi de autor. Înainte de transmiterea către Comisie a informațiilor și/sau a datelor care fac obiectul drepturilor de autor ale unor părți terțe, părțile interesate trebuie să solicite autorizarea specifică din partea deținătorului drepturilor de autor care să permită în mod explicit Comisiei a) să utilizeze informațiile și datele în scopul desfășurării prezentei proceduri de apărare comercială și b) să furnizeze părților interesate din prezenta anchetă informațiile și/sau datele sub o formă care să le permită să își exercite dreptul la apărare.

                     (22)

                     Toate observațiile prezentate în scris și corespondența transmise de părțile interesate pentru care se solicită un tratament confidențial trebuie să poarte mențiunea „Limited” (acces limitat) (8).

                     (23)

                     Părțile interesate care transmit informații purtând mențiunea „Limited” trebuie să furnizeze rezumate cu caracter neconfidențial ale acestora în temeiul articolului 19 alineatul (2) din regulamentul de bază, care vor purta mențiunea „For inspection by interested parties” (versiune destinată consultării de către părțile interesate). Rezumatele respective trebuie să fie suficient de detaliate pentru a permite o înțelegere rezonabilă a elementelor esențiale ale informațiilor transmise cu titlu confidențial. Dacă o parte interesată care transmite informații confidențiale nu furnizează un rezumat neconfidențial al acestora în formatul și de calitatea solicitate, informațiile respective pot să nu fie luate în considerare.

                     (24)

                     Părțile interesate sunt invitate să prezinte toate documentele și cererile prin e-mail sau prin platforma TRON.tdi (https://webgate.ec. europa.eu/tron/TDI) (9), inclusiv împuternicirile și atestările scanate. Prin utilizarea adresei de e-mail sau a platformei TRON.tdi, părțile interesate își exprimă acordul cu privire la normele aplicabile transmiterii informațiilor pe cale electronică, conținute în documentul intitulat „CORESPONDENȚA CU COMISIA EUROPEANĂ ÎN CAZURILE DE APĂRARE COMERCIALĂ”, care este publicat pe site-ul de internet al Direcției Generale Comerț: https://trade.ec.europa.eu/doclib/docs/2014/june/tradoc_152581.pdf. Părțile interesate trebuie să indice numele lor, adresa, numărul de telefon și o adresă de e-mail valabilă și trebuie să se asigure că adresa de e-mail comunicată este o adresă de e-mail oficială funcțională, verificată zilnic. După furnizarea datelor de contact, Comisia va comunica cu părțile interesate doar prin e-mail, cu excepția cazului în care acestea solicită în mod explicit să primească toate documentele din partea Comisiei prin alte mijloace de comunicare sau cu excepția cazului în care natura documentului care trebuie trimis impune utilizarea unei scrisori recomandate. Pentru mai multe reguli și informații privind corespondența cu Comisia, inclusiv principiile aplicabile transmiterii prin e-mail, părțile interesate sunt invitate să consulte instrucțiunile sus-menționate privind comunicarea, care le sunt destinate.

                                 Adresa de corespondență a Comisiei este următoarea:

                                 European Commission

                                 Directorate-General for Trade

                                 Direcția H, birou: CHAR 04/039 1049 Bruxelles

                                 BELGIA

                                 E-mail: TRADE-R563-BICYCLES-CIRC@ec.europa.eu

               2.6.   Lipsa de cooperare

                     (25)

                     În cazurile în care orice parte interesată refuză accesul la informațiile necesare, nu le furnizează în termenele prevăzute sau obstrucționează în mod semnificativ ancheta, se pot formula constatări, pozitive sau negative, pe baza datelor factuale disponibile, în conformitate cu articolul 18 din regulamentul de bază.

                     (26)

                     În cazul în care se constată că orice parte interesată a transmis informații false sau înșelătoare, informațiile respective pot să nu fie luate în considerare și se pot utiliza informațiile factuale disponibile.

                     (27)

                     Dacă orice parte interesată nu cooperează sau cooperează doar parțial și, în consecință, constatările se bazează pe datele factuale disponibile, în conformitate cu articolul 18 din regulamentul de bază, rezultatul ar putea fi mai puțin favorabil respectivei părți decât dacă aceasta ar fi cooperat.

                     (28)

                     Faptul că nu se oferă un răspuns pe suport electronic nu va fi considerat un refuz de a coopera, cu condiția ca partea interesată respectivă să demonstreze că prezentarea unui răspuns în forma cerută ar antrena sarcini sau costuri suplimentare nerezonabile. Partea interesată trebuie să contacteze imediat Comisia în acest sens.

               2.7.   Consilierul-auditor

                     (29)

                     Părțile interesate pot solicita intervenția consilierului-auditor pentru proceduri comerciale. Consilierul-auditor acționează drept intermediar între părțile interesate și serviciile Comisiei responsabile cu ancheta. Consilierul-auditor examinează cererile de acces la dosar, litigiile privind confidențialitatea documentelor, cererile de amânare a termenelor și cererile terților de a fi audiați. Consilierul-auditor poate organiza o audiere cu o anumită parte interesată și poate acționa ca mediator pentru a asigura exercitarea deplină a drepturilor la apărare ale părților interesate.

                     (30)

                     Cererile de audiere adresate consilierului-auditor ar trebui să fie formulate în scris și să precizeze motivele pe care se bazează. Consilierul-auditor va examina motivele care stau la baza cererilor. Aceste audieri trebuie să aibă loc numai dacă problemele nu au fost soluționate cu serviciile Comisiei în timp util.

                     (31)

                     Orice cerere trebuie să fie transmisă în timp util și cu promptitudine, pentru a nu se pune în pericol buna desfășurare a procedurii. În acest sens, părțile interesate ar trebui să solicite intervenția consilierului-auditor în cel mai scurt timp posibil de la producerea evenimentului care justifică o astfel de intervenție. În cazul în care cererile de audiere sunt prezentate în afara termenelor prevăzute, consilierul-auditor va examina, de asemenea, motivele întârzierii, natura problemelor semnalate și impactul pe care îl au aceste probleme asupra drepturilor la apărare, având în vedere interesele de a se asigura buna administrare și finalizarea la timp a anchetei.

                     (32)

                     Pentru mai multe informații și date de contact, părțile interesate pot consulta paginile dedicate consilierului-auditor de pe site-ul web al DG Comerț: http://ec.europa.eu/trade/trade-policy-and-you/contacts/hearing-officer/.

               2.8.   Prelucrarea datelor cu caracter personal

                     (33)

                     Orice date cu caracter personal colectate pe parcursul prezentei anchete vor fi tratate în conformitate cu Regulamentul (UE) 2018/1725 al Parlamentului European și al Consiliului (10).

                     (34)

                     Un aviz privind protecția datelor care conține informații pentru toate persoanele cu privire la prelucrarea datelor cu caracter personal în cadrul activităților de apărare comercială ale Comisiei este disponibil pe site-ul internet al DG Comerț: https://trade.ec.europa.eu/doclib/docs/2019/april/tradoc_157872.pdf

               2.9.   Instrucțiuni pentru autoritățile vamale

                     (35)

                     Autorităților vamale naționale le revine sarcina să aștepte publicarea rezultatului anchetei de redeschidere înainte de a decide cu privire la cererile de rambursare și de remitere a taxelor vizate de prezentul regulament. În mod normal, o astfel de publicare ar trebui să aibă loc în termen de nouă luni de la data publicării prezentului regulament.

               2.10.   Publicarea de informații

                     (36)

                     Ulterior, părțile interesate vor fi informate cu privire la faptele și considerentele esențiale pe baza cărora se intenționează punerea în aplicare a hotărârii și vor avea posibilitatea să prezinte observații,

               ADOPTĂ PREZENTUL REGULAMENT:

            Articolul 1
            Comisia redeschide ancheta antieludare privind importurile de biciclete și articole similare (inclusiv tricicluri cu cutie de transport mărfuri, însă excluzând monociclurile), fără motor, încadrate în prezent la codurile NC ex 8712 00 30 și ex 8712 00 70 (codurile TARIC 8712003010 și 8712007091), expediate din Indonezia, Malaysia, Sri Lanka și Tunisia, indiferent dacă au fost sau nu declarate ca fiind originare din Indonezia, Malaysia, Sri Lanka și Tunisia, care a dus la adoptarea Regulamentului de punere în aplicare (UE) nr. 501/2013 al Consiliului din 29 mai 2013 de extindere a taxei de antidumping definitive impuse prin Regulamentul de punere în aplicare (UE) nr. 990/2011 al Consiliului.

            Articolul 2

               (1)   În temeiul articolului 13 alineatul (3) și al articolului 14 alineatul (5) din regulamentul de bază, autoritățile vamale ale statelor membre iau măsurile corespunzătoare pentru a înregistra importurile în Uniune identificate la articolul 1 din prezentul regulament.

               (2)   Înregistrarea expiră la nouă luni de la data intrării în vigoare a prezentului regulament.

            Articolul 3
            Autoritățile vamale naționale așteaptă publicarea rezultatului redeschiderii anchetei înainte de a decide cu privire la cererile de rambursare și de remitere a taxelor vizate de prezentul regulament.

            Articolul 4
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 noiembrie 2019.

                  Pentru Comisie

                  Președintele

               Jean-Claude JUNCKER

            (1)  JO L 176, 30.6.2016, p. 21.

            (2)  Regulamentul (UE) nr. 875/2012 al Comisiei din 25 septembrie 2012 de deschidere a unei anchete privind o eventuală eludare a măsurilor antidumping instituite prin Regulamentul de punere în aplicare (UE) nr. 990/2011 al Consiliului asupra importurilor de biciclete originare din Republica Populară Chineză prin importul de biciclete expediate din Indonezia, Malaysia, Sri Lanka și Tunisia, declarate sau nu ca fiind originare din Indonezia, Malaysia, Sri Lanka și Tunisia, și de supunere a acestor importuri înregistrării (JO L 258, 26.9.2012, p. 21).

            (3)  Regulamentul de punere în aplicare (UE) nr. 501/2013 al Consiliului din 29 mai 2013 de extindere a taxei antidumping definitive impuse prin Regulamentul de punere în aplicare (UE) nr. 990/2011 asupra importurilor de biciclete originare din Republica Populară Chineză la importurile de biciclete expediate din Indonezia, Malaysia, Sri Lanka și Tunisia, indiferent dacă acestea sunt sau nu declarate ca fiind originare din Indonezia, Malaysia, Sri Lanka și Tunisia (JO L 153, 5.6.2013, p. 1).

            (4)  Cauzele conexate C-248/15P (recurs înaintat de industria din Uniune), C-254/15P (recurs înaintat de Comisia Europeană) și C-260/15 P (recurs înaintat de Consiliul Uniunii Europene).

            (5)  Hotărârea Curții din 15 martie 2018, Cauza C-256/16 Deichmann, ECLI:EU:C:2018:187, punctul 73; a se vedea, de asemenea hotărârea Curții din 19 iunie 2019, Cauza C-612/16 P&J Clark International, ECLI:EU:C:2019:508, punctul 43

            (6)  Ibidem, punctul 74; a se vedea, de asemenea hotărârea Curții din 19 iunie 2019, Cauza C-612/16 P&J Clark International, ECLI:EU:C:2019:508, punctul 43.

            (7)  Hotărârea din 3 octombrie 2000, Cauza C-458/98 P Industrie des Poudres Sphériques /Consiliul, ECLI:EU:C:2000:531, punctele 80-85.

            (8)  Un document cu mențiunea „Limited” este un document considerat confidențial în temeiul articolului 19 din Regulamentul (UE) 2016/1036 al Parlamentului European și al Consiliului (JO L 176, 30.6.2016, p. 21) și al articolului 6 din Acordul OMC privind punerea în aplicare a articolului VI din GATT 1994 (Acordul antidumping). De asemenea, acest document este protejat în temeiul articolului 4 din Regulamentul (CE) nr. 1049/2001 al Parlamentului European și al Consiliului (JO L 145, 31.5.2001, p. 43).

            (9)  Pentru a avea acces la TRON.tdi, părțile interesate au nevoie de un cont EU Login. La adresa https://webgate.ec.europa.eu/tron/resources/documents/gettingStarted.pdf sunt disponibile instrucțiuni complete cu privire la modul de înregistrare și de utilizare a platformei TRON.tdi.

            (10)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).


title: Regulamentul de punere în aplicare (UE) 2019/2029 al Comisiei din 29 noiembrie 2019 de acordare a unei autorizații a Uniunii pentru produsul biocid unic denumit CVAS Disinfectant product based on Propan-2-ol (Text cu relevanță pentru SEE)

text:
                  4.12.2019

                  RO

                  Jurnalul Oficial al Uniunii Europene

                  L 313/41

         REGULAMENTUL DE PUNERE ÎN APLICARE (UE) 2019/2029 AL COMISIEI
         din 29 noiembrie 2019
         de acordare a unei autorizații a Uniunii pentru produsul biocid unic denumit „CVAS Disinfectant product based on Propan-2-ol”
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 44 alineatul (5) primul paragraf,
         întrucât:

                     (1)

                     La 29 iunie 2016, societatea SCC GmbH (în numele societății CVAS Development GmbH) a depus o cerere în conformitate cu articolul 43 alineatul (1) din Regulamentul (UE) nr. 528/2012 pentru autorizarea unui produs biocid unic denumit „CVAS Disinfectant product based on Propan-2-ol” (produs dezinfectant CVAS pe bază de izopropanol), aparținând tipurilor de produs 2 și 4, astfel cum sunt descrise în anexa V la regulamentul respectiv, cerere prin care confirmă în scris că autoritatea competentă din Germania a fost de acord să evalueze cererea. Cererea a fost înregistrată cu numărul de caz BC-DH025620-60 în Registrul produselor biocide.

                     (2)

                     Substanța activă din produsul „CVAS Disinfectant product based on Propan-2-ol” este izopropanolul, care este inclus în lista Uniunii de substanțe active aprobate menționată la articolul 9 alineatul (2) din Regulamentul (UE) nr. 528/2012.

                     (3)

                     La 17 august 2018, autoritatea competentă responsabilă cu evaluarea a transmis, în conformitate cu articolul 44 alineatul (1) din Regulamentul (UE) nr. 528/2012, raportul de evaluare și concluziile evaluării sale Agenției Europene pentru Produse Chimice (denumită în continuare „agenția”).

                     (4)

                     La 25 martie 2019, agenția a prezentat Comisiei un aviz (2), proiectul de rezumat al caracteristicilor produsului biocid (denumit în continuare „SPC”) referitor la produsul „CVAS Disinfectant product based on Propan-2-ol” și raportul final de evaluare privind produsul biocid unic, în conformitate cu articolul 44 alineatul (3) din Regulamentul (UE) nr. 528/2012. Avizul a concluzionat că produsul „CVAS Disinfectant product based on Propan-2-ol” este un produs biocid unic în sensul articolului 3 alineatul (1) litera (r) din Regulamentul (UE) nr. 528/2012, că este eligibil pentru a primi o autorizație a Uniunii în conformitate cu articolul 42 alineatul (1) din regulamentul respectiv și că, sub rezerva conformității cu proiectul de SPC, îndeplinește condițiile prevăzute la articolul 19 alineatul (1) din regulamentul menționat.

                     (5)

                     La 3 iunie 2019, agenția a transmis Comisiei proiectul de SPC în toate limbile oficiale ale Uniunii, în conformitate cu articolul 44 alineatul (4) din Regulamentul (UE) nr. 528/2012.

                     (6)

                     Comisia este de acord cu avizul agenției și consideră, prin urmare, că este oportun să se acorde o autorizație a Uniunii pentru produsul „CVAS Disinfectant product based on Propan-2-ol”.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru produse biocide,

               ADOPTĂ PREZENTUL REGULAMENT:

            Articolul 1
            Se acordă societății CVAS Development GmbH o autorizație a Uniunii cu numărul de autorizație EU-0020461-0000 pentru punerea la dispoziție pe piață și utilizarea produsului biocid unic „CVAS Disinfectant product based on Propan-2-ol”, în conformitate cu rezumatul caracteristicilor produsului biocid prevăzut în anexă.
            Autorizația Uniunii este valabilă de la 24 decembrie 2019 până la 30 noiembrie 2029.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 noiembrie 2019.

                  Pentru Comisie

                  Președintele

               Jean-Claude JUNCKER

            (1)  JO L 167, 27.6.2012, p. 1.

            (2)  Avizul ECHA din 28 februarie 2019 privind acordarea autorizației Uniunii pentru produsul „CVAS Disinfectant product based on Propan-2-ol” (ECHA/BPC/222/2019).

            ANEXĂ

               Rezumatul caracteristicilor produsului pentru un produs biocid

            CVAS Disinfectant product based on Propan-2-ol
            Tip de produs 2 – Dezinfectante și algicide care nu sunt destinate aplicării directe la oameni sau animale (Dezinfectante)
            Tip de produs 4 – Industria alimentară și a furajelor (Dezinfectante)
            Numărul curent: EU-0020461-0000
            Numărul deciziei de reglementare R4BP: EU-0020461-0000
            1.   INFORMAȚII ADMINISTRATIVE
            1.1.   Denumirea sau denumirile comerciale ale produsului

                        Denumirea comercială

                        CVAS Disinfectant product based on Propan-2-ol
                        calgonit DS 622
                        R 3000 SCHNELLDESINFEKTION
                        IPADES 70
                        Alpha Septin
                        Blu-Sept
                        Disinfect home
                        Schnell Des
                        Disinfect Rapid
                        Bakt-Ex Pur
                        Bakt-Ex Rapid
                        ROTIE-DES quick
                        Bactazol I
                        Dezynfektator
                        EOSSAN-Desinfektionsspray-Fluid
                        FS-7-Spray
                        Gartengeräte Hygiene Spray
                        NeudoClean Hygiene Spray

                  1.2.   Deținătorul autorizației

                        Numele și adresa deținătorului autorizației

                        Numele

                        CVAS Development GmbH

                        Adresa

                        Dr. Albert Reimann Str. 16a, 68526, Ladenburg, Germania

                        Numărul curent

                        EU-0020461-0000

                           Numărul deciziei de reglementare R4BP

                        EU-0020461-0000

                        Data autorizației

                        24 decembrie 2019

                        Data de expirare a autorizației

                        30 noiembrie 2029

                  1.3.   Producătorul/producătorii produsului

                        Denumirea producătorului

                        Brenntag GmbH

                        Adresa producătorului

                        Messeallee 11, 45131 Essen Germania

                        Adresa locurilor de producție

                        Am Nordseekai 22, 73207 Plochingen Germania

                        Denumirea producătorului

                        Calvatis GmbH

                        Adresa producătorului

                        Dr. Albert Reimann Str. 16a, 68526 Ladenburg Germania

                        Adresa locurilor de producție

                        Dr. Albert Reimann Str. 16a, 68526 Ladenburg Germania

                        Denumirea producătorului

                        Arthur Schopf Hygiene GmbH & Co. KG

                        Adresa producătorului

                        Pfaffensteinstr. 1, 83115 Neubeuern Germania

                        Adresa locurilor de producție

                        Pfaffensteinstr. 1, 83115 Neubeuern Germania

                  1.4.   Producătorul/producătorii substanței/substanțelor active

                        Substanța activă

                        Propan-2-ol

                        Denumirea producătorului

                        Shell Nederland Raffinaderij B.V.

                        Adresa producătorului

                        Vondelingenweg 601, 3196 KK, Vodelingenenplaat Rotterdam Țările de Jos

                        Adresa locurilor de producție

                        Vondelingenweg 601, 3196 KK, Vodelingenenplaat Rotterdam Țările de Jos

                        Substanța activă

                        Propan-2-ol

                        Denumirea producătorului

                        ExxonMobil

                        Adresa producătorului

                        4999 Scenic Highway, LA 70897 Baton Rouge, Louisana Statele Unite

                        Adresa locurilor de producție

                        4999 Scenic Highway, LA 70897 Baton Rouge, Louisana Statele Unite

                        Substanța activă

                        Propan-2-ol

                        Denumirea producătorului

                        INEOS Solvents Germany GmbH

                        Adresa producătorului

                        Römerstraße 733, 47443 Moers Germania

                        Adresa locurilor de producție

                        Römerstraße 733, 47443 Moers Germania

                  2.   COMPOZIȚIA ȘI FORMULAREA PRODUSULUI
            2.1.   Informații calitative și cantitative privind compoziția produsului

                        Denumirea comună

                        Denumirea IUPAC

                        Funcția

                        Numărul CAS

                        Numărul CE

                        Conținut (%)

                        Propan-2-ol

                        Substanța activă

                        67-63-0

                        200-661-7

                        61,25

                  2.2.   Tipul preparatului

            Orice alt lichid (gata de utilizat)
            3.   FRAZE DE PERICOL ȘI DE PRECAUȚIE

                        Fraze de pericol

                        Lichid și vapori foarte inflamabili.
                        Provoacă o iritare gravă a ochilor.
                        Poate provoca somnolență sau amețeală.
                        Expunerea repetată poate provoca uscarea sau crăparea pielii.

                        Fraze de precauție

                        Dacă este necesară consultarea medicului, țineți la îndemână recipientul sau eticheta produsului.
                        A nu se lăsa la îndemâna copiilor.
                        A se păstra departe de surse de căldură, suprafețe fierbinți, scântei, flăcări și alte surse de aprindere. – Fumatul interzis.
                        Păstrați recipientul închis etanș.
                        Evitați să inspirați vaporii.
                        A se utiliza numai în aer liber sau în spații bine ventilate.
                        Purtați echipament de protecție a ochilor.
                        ÎN CAZ DE CONTACT CU OCHII:Clătiți cu atenție cu apă, timp de mai multe minute.Scoateți lentilele de contact, dacă este cazul și dacă acest lucru se poate face cu ușurință. Continuați să clătiți.
                        Sunați la un CENTRU DE INFORMARE TOXICOLOGICĂ dacă nu vă simțiți bine.
                        Dacă iritarea ochilor persistă: Consultați medicul.
                        A se depozita într-un spațiu bine ventilat. A se păstra la rece.
                        A se depozita sub cheie.
                        Aruncați conținutul/recipientul în conformitate cu reglementările locale.
                        Spălați-vă mâinile bine după utilizare.
                        ÎN CAZ DE CONTACT CU PIELEA (sau părul): Scoateți imediat toată îmbrăcămintea contaminată. Clătiți pielea cu apă.
                        ÎN CAZ DE INHALARE: Transportați persoana la aer liber și mențineți-o într-o poziție confortabilă pentru respirație.
                        În caz de incendiu: A se utiliza spumă rezistentă la alcool pentru a stinge.

                  4.   UTILIZARE/UTILIZĂRI AUTORIZATĂ/AUTORIZATE
            4.1.   Modul de utilizare

               Tabelul 1

               Utilizare # 1 – Dezinfectarea suprafețelor mici cu produs de tipul 2 de către utilizatori neprofesioniști

                        Tipul produsului

                        TP 02 – Dezinfectante și algicide care nu sunt destinate aplicării directe la oameni sau animale

                        Descrierea exactă a utilizării autorizate, după caz

                        -

                        Organism(e)-țintă (inclusiv stadiul de dezvoltare)

                        Bacterii
                        Levuri

                        Domeniul de utilizare

                        de interior
                        Dezinfectarea suprafețelor neporoase din zonele casnice.

                        Metoda/metodele de aplicare

                        Pulverizare
                        Pulverizare (cu recipient cu pulverizator sau pompă cu pulverizator)
                        Pulverizare și ștergere
                        Pulverizare (cu recipient cu pulverizator sau pompă cu pulverizator) și ștergere
                        Aplicare și ștergere

                        Ratele și frecvența de aplicare

                        40-50 ml/m2

                        Categoria/categoriile de utilizatori

                        Publicul larg (neprofesionist)

                        Dimensiunile ambalajului și materialul de ambalare

                                    1.

                                    Recipient: Polietilenă de înaltă densitate (HDPE), 250-1 000  ml

                                    2.

                                    Flacon cu pompă cu pulverizator cu vapori fini sau cap de pulverizare: HDPE, 250-1 000  ml

                  4.1.1.   Instrucțiuni specifice de utilizare

            Deținătorul autorizației trebuie să specifice rata de aplicare tipică într-un format simplu și ușor de înțeles pe etichetă:

                        •

                        Recipient cu pulverizator: realizați 20 de pulverizări per 0,5 m2.

                        •

                        Pompă cu pulverizator: aplicați 3 jeturi per 100 cm2.

                        •

                        Flacon: aplicați o cupă de dozare per metru2.

                  4.1.2.   Măsuri specifice de reducere a riscului de utilizare

            A se vedea secțiunea 5.2.
            4.1.3.   În funcție de modul de utilizare, particularități ale efectelor posibile directe sau indirecte, instrucțiuni de prim ajutor și măsuri de urgență pentru protecția mediului

            A se vedea secțiunea 5.3.
            4.1.4.   În funcție de modul de utilizare, instrucțiunile pentru eliminarea în siguranță a produsului și a ambalajului acestuia

            A se vedea secțiunea 5.4.
            4.1.5.   În funcție de modul de utilizare, condițiile de depozitare și termenul de valabilitate a produsului în condiții normale de depozitare

            A se vedea secțiunea 5.5.
            4.2.   Modul de utilizare

               Tabelul 2

               Utilizare # 2 – Dezinfectarea suprafețelor mici cu produs de tipul 2 de către utilizatori profesioniști

                        Tipul produsului

                        TP 02 - Dezinfectante și algicide care nu sunt destinate aplicării directe la oameni sau animale

                        Descrierea exactă a utilizării autorizate, după caz

                        -

                        Organism(e)-țintă (inclusiv stadiul de dezvoltare)

                        Bacterii
                        Levuri

                        Domeniul de utilizare

                        de interior
                        Dezinfectarea suprafețelor neporoase din domeniul industrial, din mici întreprinderi, instituții și zone casnice.

                        Metoda/metodele de aplicare

                        Pulverizare
                        Pulverizare (cu recipient cu pulverizator sau pompă cu pulverizator)
                        Pulverizare și ștergere
                        Pulverizare (cu recipient cu pulverizator sau pompă cu pulverizator) și ștergere
                        Aplicare și ștergere

                        Ratele și frecvența de aplicare

                        40-50 ml/m2

                        Categoria/categoriile de utilizatori

                        profesional

                        Dimensiunile ambalajului și materialul de ambalare

                                    1.

                                    Recipient: HDPE, 250-1 000  ml

                                    2.

                                    Flacon cu pompă cu pulverizator cu vapori fini sau cap de pulverizare: HDPE, 250-1 000  ml

                                    3.

                                    Recipiente intermediare în vrac (IBC): HDPE, 720 l

                                    4.

                                    Butoi: oțel, zincat și vopsit, 200-220 l

                                    5.

                                    Bidon: HDPE, 5-50 l

                  4.2.1.   Instrucțiuni specifice de utilizare

            A se vedea secțiunea 5.1.
            4.2.2.   Măsuri specifice de reducere a riscului de utilizare

                        1.

                        Următoarea măsură de reducere a riscurilor personale poate fi luată în considerare pentru dezinfectarea echipamentelor de procesare a produselor alimentare și procedura de reumplere dacă nu poate fi înlocuită prin măsuri tehnice și/sau organizatorice: Se recomandă purtarea de ochelari de protecție atunci când se manipulează produsul.

                        2.

                        Produsul trebuie să fie aplicat doar pentru dezinfectarea unor suprafețe mici.

                  4.2.3.   În funcție de modul de utilizare, particularități ale efectelor posibile directe sau indirecte, instrucțiuni de prim ajutor și măsuri de urgență pentru protecția mediului

            A se vedea secțiunea 5.3.
            4.2.4.   În funcție de modul de utilizare, instrucțiunile pentru eliminarea în siguranță a produsului și a ambalajului acestuia

            A se vedea secțiunea 5.4.
            4.2.5.   În funcție de modul de utilizare, condițiile de depozitare și termenul de valabilitate a produsului în condiții normale de depozitare

            A se vedea secțiunea 5.5.
            4.3.   Modul de utilizare

               Tabelul 3

               Utilizare # 3 – Dezinfectarea suprafețelor mici cu produs de tipul 4 de către utilizatori neprofesioniști

                        Tipul produsului

                        TP 04 – Produse alimentare și hrană pentru animale

                        Descrierea exactă a utilizării autorizate, după caz

                        -

                        Organism(e)-țintă (inclusiv stadiul de dezvoltare)

                        Bacterii
                        Levuri

                        Domeniul de utilizare

                        de interior
                        Dezinfectarea suprafețelor neporoase din bucătării.
                        Dezinfectarea echipamentelor de grădinărit exclusiv în scopul asigurării igienei pentru subiecții umani.

                        Metoda/metodele de aplicare

                        Pulverizare
                        Pulverizare (cu recipient cu pulverizator sau pompă cu pulverizator)
                        Pulverizare și ștergere
                        Pulverizare (cu recipient cu pulverizator sau pompă cu pulverizator) și ștergere
                        Aplicare și ștergere

                        Ratele și frecvența de aplicare

                        40-50 ml/m2

                        Categoria/categoriile de utilizatori

                        Publicul larg (neprofesionist)

                        Dimensiunile ambalajului și materialul de ambalare

                                    1.

                                    Recipient: HDPE, 250-1 000  ml

                                    2.

                                    Flacon cu pompă cu pulverizator cu vapori fini sau cap de pulverizare: HDPE, 250-1 000  ml

                  4.3.1.   Instrucțiuni specifice de utilizare

                        1.

                        Pentru utilizare la temperatura camerei (20 ± 2 °C).

                        2.

                        Deținătorul autorizației trebuie să specifice rata de aplicare tipică într-un format simplu și ușor de înțeles pe etichetă:

                                    •

                                    Recipient cu pulverizator: realizați 20 de pulverizări per 0,5 m2.

                                    •

                                    Pompă cu pulverizator: aplicați 3 jeturi per 100 cm2.

                                    •

                                    Flacon: aplicați o cupă de dozare per metru2.

                        3.

                        Dezinfectarea echipamentelor de grădinărit exclusiv în scopul asigurării igienei pentru subiecții umani.

                        4.

                        Dezinfectați echipamentele de grădinărit numai în spații închise.

                  4.3.2.   Măsuri specifice de reducere a riscului de utilizare

            A se vedea secțiunea 5.2.
            4.3.3.   În funcție de modul de utilizare, particularități ale efectelor posibile directe sau indirecte, instrucțiuni de prim ajutor și măsuri de urgență pentru protecția mediului

            A se vedea secțiunea 5.3.
            4.3.4.   În funcție de modul de utilizare, instrucțiunile pentru eliminarea în siguranță a produsului și a ambalajului acestuia

            A se vedea secțiunea 5.4.
            4.3.5.   În funcție de modul de utilizare, condițiile de depozitare și termenul de valabilitate a produsului în condiții normale de depozitare

            A se vedea secțiunea 5.5.
            4.4.   Modul de utilizare

               Tabelul 4

               Utilizare # 4 – Dezinfectarea suprafețelor mici cu produs de tipul 4 de către utilizatori profesioniști

                        Tipul produsului

                        TP 04 – Produse alimentare și hrană pentru animale

                        Descrierea exactă a utilizării autorizate, după caz

                        -

                        Organism(e)-țintă (inclusiv stadiul de dezvoltare)

                        Bacterii
                        Levuri

                        Domeniul de utilizare

                        de interior
                        Dezinfectarea suprafețelor neporoase din cantine sau bucătării, din industria de procesare a produselor alimentare (inclusiv fabrici de bere).
                        Dezinfectarea echipamentelor de grădinărit exclusiv în scopul asigurării igienei pentru subiecții umani.

                        Metoda/metodele de aplicare

                        Pulverizare
                        Pulverizare (cu recipient cu pulverizator sau pompă cu pulverizator)
                        Pulverizare și ștergere
                        Pulverizare (cu recipient cu pulverizator sau pompă cu pulverizator) și ștergere
                        Aplicare și ștergere

                        Ratele și frecvența de aplicare

                        40-50 ml/m2

                        Categoria/categoriile de utilizatori

                        profesional

                        Dimensiunile ambalajului și materialul de ambalare

                                    1.

                                    Recipient: HDPE, 250-1 000  ml

                                    2.

                                    Flacon cu pompă cu pulverizator cu vapori fini sau cap de pulverizare: HDPE, 250-1 000  ml

                                    3.

                                    IBC: HDPE, 720 l

                                    4.

                                    Butoi: oțel, zincat și vopsit, 200-220 l

                                    5.

                                    Bidon: HDPE, 5-50 l

                  4.4.1.   Instrucțiuni specifice de utilizare

                        1.

                        Pentru utilizare la temperatura camerei (20 ± 2 °C).

                        2.

                        Dezinfectarea echipamentelor de grădinărit exclusiv în scopul asigurării igienei pentru subiecții umani.

                        3.

                        Dezinfectați echipamentele de grădinărit numai în spații închise.

                  4.4.2.   Măsuri specifice de reducere a riscului de utilizare

                        1.

                        Asigurați ventilație corespunzătoare (ventilație industrială sau menținerea ferestrelor și ușilor deschise).

                        2.

                        Produsul trebuie să fie aplicat doar pentru dezinfectarea unor suprafețe mici.

                        3.

                        Următoarea măsură de reducere a riscurilor personale poate fi luată în considerare pentru dezinfectarea echipamentelor de procesare a produselor alimentare și procedura de reumplere, dacă nu poate fi înlocuită prin măsuri tehnice și/sau organizatorice: Se recomandă purtarea de ochelari de protecție atunci când se manipulează produsul.

                  4.4.3.   În funcție de modul de utilizare, particularități ale efectelor posibile directe sau indirecte, instrucțiuni de prim ajutor și măsuri de urgență pentru protecția mediului

            A se vedea secțiunea 5.3.
            4.4.4.   În funcție de modul de utilizare, instrucțiunile pentru eliminarea în siguranță a produsului și a ambalajului acestuia

            A se vedea secțiunea 5.4.
            4.4.5.   În funcție de modul de utilizare, condițiile de depozitare și termenul de valabilitate a produsului în condiții normale de depozitare

            A se vedea secțiunea 5.5.
            5.   DIRECȚII GENERALE DE UTILIZARE (1)

            5.1.   Instrucțiuni de utilizare

                        1.

                        Curățați suprafețele înainte de utilizare.

                        2.

                        Aplicați produsul pe suprafață nediluat, prin pulverizare. Acoperiți suprafețele complet cu produsul. Lăsați să acționeze timp de cel puțin 15 minute.

                        3.

                        Aplicați produsul pe suprafață nediluat, prin pulverizarea/turnarea produsului și ștergând suprafețele ulterior. Acoperiți suprafețele complet cu produsul. Lăsați să acționeze timp de cel puțin 5 minute.

                        4.

                        Nu depășiți 50 ml/m2.

                        5.

                        Lavetele uzate trebuie eliminate într-un recipient închis.

                        6.

                        Doar pentru utilizatorii neprofesioniști: nu efectuați mai mult de 4 aplicări pe zi.

                  5.2.   Măsuri de reducere a riscurilor

                        1.

                        A nu se lăsa la îndemâna copiilor și a se păstra în afara accesului animalelor de companie.

                        2.

                        Evitați contactul cu ochii.

                        3.

                        Nu aplicați în apropierea copiilor de vârstă mică.

                        4.

                        Țineți copiii și animalele de companie la distanță de încăperile în care se realizează dezinfecția. Asigurați ventilație corespunzătoare înainte de accesul copiilor în spațiile tratate.

                        5.

                        Pentru reumplere, trebuie utilizată o pâlnie.

                  5.3.   Particularități ale efectelor posibile directe sau indirecte, instrucțiuni de prim ajutor și măsuri de urgență pentru protecția mediului

            Măsuri de prim ajutor:

                        1.

                        ÎN CAZ DE INHALARE: Transportați victima la aer curat și mențineți-o în stare de repaus într-o poziție confortabilă pentru respirație.

                        2.

                        ÎN CAZ DE CONTACT CU OCHII: Clătiți cu atenție ochii cu apă timp de câteva minute. Scoateți lentilele de contact, dacă este cazul și dacă acest lucru se poate face cu ușurință. Continuați clătirea.

                        3.

                        Sunați la un CENTRU DE INFORMARE TOXICOLOGICĂ sau un medic, dacă nu vă simțiți bine.

                        4.

                        Dacă iritația ochilor persistă, adresați-vă unui medic/solicitați asistență medicală.

                  5.4.   Instrucțiuni pentru eliminarea în siguranță a produsului și a ambalajului acestuia

            La finalul tratamentului, eliminați produsul neutilizat și ambalajul în conformitate cu cerințele locale.
            5.5.   Condiții de depozitare și termenul de valabilitate a produsului în condiții normale de depozitare

            A se păstra la rece (la temperaturi sub 30 °C) și a se feri de îngheț.
            Termen de valabilitate: 24 de luni.
            6.   ALTE INFORMAȚII
            Țineți cont de valoarea de referință europeană de 129,28 mg/m3 pentru substanța activă propan-2-ol (nr. CAS: 67-63-0) care a fost utilizată pentru evaluarea riscurilor asociate produsului.

               (1)  Instrucțiunile de utilizare, măsurile de reducere a riscurilor și alte instrucțiuni de utilizare prevăzute la prezentul punct sunt valabile pentru orice utilizare autorizată.